Ընդհանուր դրամական վերափոխումը (Դեյվ Ռեմսի, գիրք)

***«Ընդհանուր*** **''դրամական վերափոխումը. ֆինանսական կայունության ապացուցված ծրագիր»** (The Total Money Makeover: A Proven Plan for Financial Fitness),* ամերիկացի ֆինանսական փորձագետ Դեյվ Ռեմսիի գիրք` նվիրված [[տնային տնտեսությունների ֆինանսներ]]ի կառավարմանըː Գիրքն առաջին անգամ հրատարակվել է 2003 թվականին ː Թարմացված հրատարակությունը լույս է տեսել 2007 և 2013 թվականներին։

«Նյու Յորք Թայմս»-ի բեսթսելլեր դարձած այս գիրքն առաջարկում է պարտքերից դուրս գալու, պարտքերից խուսափելու համապարփակ ծրագիր, թե ինչպես զարգացնել փող խնայելու ամենօրյա սովորություններ և պարզաբանում է փողի մասին առասպելները։

Արագ լուծումների սովորական բանաձևեր խոստանալու փոխարեն Ռեմսին առաջարկում է ֆինանսական հարցերին համարձակ, անկեղծ մոտեցում՝ տալով ոչ միայն «ինչպես անել», այլև հիմնավորված և ոգեշնչող հույս՝ պարտքերից ազատվելու և լիակատար ֆինանսական առողջության հասնելու համար:

== Ընդհանուր ակնարկ ==
*«Ընդհանուր դրամական վերափոխումը»* գիրքը սովորեցնում է, թե ինչպես դուրս գալ [[պարտք]]երից, ինչպես կազմել [[բյուջե]] և հասկանալ փողի մասին առասպելները։

Ռեմսին հերքում է փողի մասին բազմաթիվ առասպելներ (բացահայտելով կանխիկ վարկի, վարձակալության դիմաց սեփականության իրավունքի փոխանցման, պարտքերի համախմբման վտանգները) և գրոհում է ամերիկյան երազանքի պատրանքների և բացահայտ խաբեությունների վրա, որը խրախուսում է միայն չափից շատ ծախսեր և հսկայական պարտքեր: «Նույնիսկ մի՛ մտածեք Ջոնսների հետ համընթաց քայլելու մասին,- հայտարարում է Ռեմսին իրեն բնորոշ անկեղծ ոճով:- Նրանք սնանկ են»:

«Փողի ամբողջական վերափոխումը» տեսություն չէ: Այն աշխատում է միշտ: Այն աշխատում է, որովհետև պարզ է: Այն աշխատում է, որովհետև հասնում է փողի խնդիրների էությանը` ձեզ*»*:

Հաջողության պատմությունները խոսում են իրենց մասին ֆինանսների վարպետ Դեյվ Ռեմսիի այս գրքում: Գիրքը սովորեցնում է [[Տնտեսական անվտանգություն|ֆինանսական կայունության]] հասնելու համար անհրաժեշտ յոթ «պարզունակ քայլերը»՝ նախապես պլանավորելով առաջիկա ֆինանսական իրադարձությունները, ինչպիսին է կենսաթոշակի անցնելը, և ներկայացնում է անհատների ու զույգերի պատմություններ, որոնք հաջողությամբ դա արել են՝ օգտվելով *«Ընդհանուր դրամական վերափոխումը»* գրքից ː

== Յոթ պարզագույն քայլեր ==
«Ընդհանուր գումարի վերափոխումը» գրքում ֆինանսական փորձագետ Դեյվ Ռեմսին ֆինանսական վերափոխման կարիք ունեցողներին ներկայացնում է գործուն միջոցներ՝ օրինակներով ու պատկերավոր հիմնավորումներով։ Գիրքն ընթերցողին սովորեցնում է ապրել «Ընդհանուր գումարի վերափոխման» կարգախոսով. «Եթե դուք ապրեք այնպես, ինչպես ոչ ոք, ապա ավելի ուշ կարող եք ապրել այնպես, ինչպես ոչ ոք»։

Ռեմսին խրախուսում է [[վարկային քարտ]]երի օգտագործումը և հաճախ ցույց է տալիս իր հավատարմությունը այս փիլիսոփայությանը՝ ցույց տալով իր մոտ եղած միակ քարտերը՝ երկու [[դեբետային քարտ]], վարորդական իրավունք և գաղտնի զենք կրելու թույլտվությունը ː

Ռեմսիի կենտրոնական ռազմավարություններից մեկը «պարտքի ձնագնդի» մեթոդն է, որի դեպքում անհատները նախ մարում են փոքր պարտքերը՝ թափ հավաքելու համար, նախքան ավելի մեծ պարտքերի վրա կենտրոնանալը՝ անկախ տոկոսադրույքներից:

Յոթ պարզագույն քայլեր, որոնք առաջարկում է Ռեմսին՝

# Խնայեք 1000 դոլար պահուստային ֆոնդ սկսնակների համար՝ նախատեսված արտակարգ իրավիճակների համար։
# Ազատվեք պարտքերից՝ օգտագործելով *պարտքի ձնագնդի մեթոդը*։ Սա նշանակում է թվարկել բոլոր պարտքերը՝ դրանք դասավորելով աճման կարգով՝ փոքրից մինչև ամենամեծ գումար։ Կատարեք միայն նվազագույն վճարումներ բոլոր պարտքերի համար, բացառությամբ ամենափոքրերի։ Օգտագործեք ցանկացած հասանելի գումար՝ որքան հնարավոր է շատ պարտքը մարելու համար։ Երբ ամենափոքր պարտքը մարվում է, այդ գումարը ավելացրեք հաջորդ ամենափոքր պարտքի վճարումներին։ Կրկնեք մինչև բոլոր պարտքերը մարվեն, բացի տան գրավից։
# Խնայեք համապատասխան արտակարգ իրավիճակների համար նախատեսված միջոցներ, որոնք կբավականացնեն 3-6 ամսվա ծախսերի համար։
# Տնային տնտեսության եկամտի 15%-ը ներդրեք կենսաթոշակի համար։
# Խնայեք մանկական քոլեջի համար։
# Վճարեք տան վարկը շտապ։
# Կուտակեք հարստություն և եղեք առատաձեռն։

== Ընդունելություն ==
2017 թվականի օգոստոսի դրությամբ վաճառվել է ավելի քան հինգ միլիոն օրինակ, և գիրքն ավելի քան 500 շաբաթ եղել է *The Wall Street Journal*-ի բեսթսելլերների ցանկում։

Ջեյմի Ջոնսոնի Նյու Յորքի սպառողական ֆինանսական ծառայություններ մատուցող *Bankrate* ընկերության վերաբերյալ գրախոսականում ասվում է. «Եթե դուք պայքարում եք պարտքերի դեմ և ձեզ անհրաժեշտ է քայլ առ քայլ ծրագիր՝ դրանք մարելու համար, *Ընդհանուր* *դրամական վերափոխումը* գիրքը ձեզ հենց դա է առաջարկում» ː

Քեթլին Էլկինսը և Լիբբի Քեյնը *Business Insider* կայքում գրել են. «Ֆինանսական գուրու Դեյվ Ռեմսին իր ընթերցողներին չի ողողում արագ լուծումներով *«Ընդհանուր դրամական վերափոխումը»* գրքում: Նա համարձակ մոտեցում է ցուցաբերում ֆինանսական հարցերին և հասնում է ֆինանսական խնդիրների էությունից մինչև *ձեզ''» ː

## Ծանոթագրություններ

## Արտաքին հղումներ
*  գիրքը օնլայն

Կատեգորիա:2003 ոչ գեղարվեստական գրքեր
Կատեգորիա:Ինքնուսույց գրքեր
Կատեգորիա:Տնային տնտեսությունների ֆինանսներ